સુરત જિલ્લામાં ગત મોડી રાતથી ધોધમાર વરસાદ વરસી રહ્યો છે. ત્યારે બારડોલીના હિદાયત નગરથી પસાર થતી કોયલી ખાડીમાં પૂરની સ્થિતિ સર્જાય હતી. ખાડીને અડીને આવેલ ઇસ્લામપુરાના રહેણાંક વિસ્તારોમાં અસર જોવા મળી હતી. જેના કારણે કેટલાક મકાનોમાં પાણી ભરાય જતાં ફળિયાના યુવકોએ ઘરવખરી સુરક્ષિત સ્થળે ખસેડવાની કામગીરી શરૂ કરી હતી. સામાન ખસેડયા બાદ યુવકો ફળિયા નજીકથી પસાર થતી કોયલી ખાડીમાં નહાવા માટે પડ્યા હતા.